Document ID: 31995R0299

Komisijas Regula (EK) Nr. 299/95
(1995. gada 14. februāris),
ar kuru groza Regulu (EEK) Nr. 584/75 attiecībā uz prasībām piedāvājuma nodrošinājuma atbrīvošanai attiecībā uz eksporta kompensācijām par rīsiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 25. jūnija Regulu (EEK) Nr. 1418/76 par rīsu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1869/94 [2], un jo īpaši tās 17. pantu,
tā kā 2. pants Komisijas Regulā (EEK) Nr. 584/75 [3], kurā jaunākie grozījumi izdarīti ar Regulu (EEK) Nr. 409/90 [4], nosaka metodi, saskaņā ar ko var iesniegt piedāvājumus; tā kā moderno telekomunikāciju līdzekļu dēļ metode ir jāuzlabo;
tā kā minētās regulas 7. pants nosaka prasības piedāvājuma nodrošinājuma atbrīvošanai; tā kā, ja piedāvājumu pieņem, tad nodrošinājumu var atbrīvot, nemazinot sistēmas efektivitāti gadījumos, kad veiksmīgais pretendents iesniedz pierādījumu, ka ir iemaksāts nodrošinājums, kas vajadzīgs eksporta licences izsniegšanai;
tā kā šajā regulā paredzētie pasākumi ir saskaņā ar Labības un rīsu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 584/75 groza šādi:
1. Regulas 2. pantā:
a) tā 1. punktu aizstāj ar šādu:
"1. Piedāvājumus rakstiskā veidā var vai nu personīgi nogādāt dalībvalsts kompetentajām iestādēm, vai arī nosūtīt šādai iestādei, izmantojot jebkuru rakstisku telekomunikāciju līdzekli.";
b) tā 5. punktu aizstāj ar šādu:
"5. Ja piedāvājums iesniegts, to nevar atsaukt."
2. Regulas 7. pantu aizstāj ar šādu:
"7. pants
Piedāvājuma nodrošinājumu atbrīvo, ja:
a) piedāvājumi netiek pieņemti;
b) veiksmīgais pretendents iesniedzis pierādījumu, ka ir iemaksāts Komisijas Regulas (EK) Nr. 891/89 [5] 12. pantā paredzētais nodrošinājums.
Ja 2. panta 3. punkta b) apakšpunktā paredzētās saistības nav izpildītas, tad, izņemot force majeure gadījumus, piedāvājuma nodrošinājumu atsavina."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 14. februārī

Labels: 2
11
17
10
3